**Mórágy Község Önkormányzata Képviselő-testületének
3/2023. (III. 24.) önkormányzati rendelete
a közterületek elnevezésének, valamint az elnevezésük megváltoztatására irányuló kezdeményezés és a házszám- megállapítás szabályairól szóló
9/2013.(VIII.6.) önkormányzati rendeletének módosításáról**

Mórágy Község Önkormányzatának Képviselő-testületének az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 51. § (5) és 143. §. (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § 2. és 3. pontjában meghatározott feladatkörében eljárva a következőket rendeli el:

**1. §** A közterületek elnevezésének, valamint az elnevezésük megváltoztatására irányuló kezdeményezés és a házszám- megállapítás szabályairól szóló 9/2013.(VIII.6.) önkormányzati rendelet (a továbbiakban: Rendelet) 3. § (1) bekezdése helyébe a következő rendelkezés lép:

„(1) *Minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található.*”

**2. §** A Rendelet 9. §-a helyébe a következő rendelkezés lép:

**„9. §**

*A közterület elnevezésével kapcsolatos döntést a helyben szokásos módon közzé kell tenni, továbbá értesíteni kell az illetékes Járási Földhivatalt, Kormányablakot, a rendőrkapitányságot, postahivatalt, tűzoltóságot, mentőállomást, a közmű-szolgáltatókat és a cégbíróságot*.”

**3. §** A Rendelet 20. § (1) bekezdése helyébe a következő rendelkezés lép:

„(1) A házszámokat és azok változásait hivatalból, illetve annak a személynek a kérelmére, akinek ehhez jogos érdeke fűződik a képviselő-testület állapítja meg.”

**4. §** A Rendelet 24. §-a helyébe a következő rendelkezés lép:

**„24. §**

*A házszámozásra vonatkozó eljárási rendre az általános közigazgatási rendtartásról szóló 2016. évi CL. törvény rendelkezéseit kell alkalmazni*.”

**5. §** Ez a rendelet a kihirdetését követő napon lép hatályba.

 Glöckner Henrik Dr. Márton Antal

 polgármester aljegyző

Kihirdetési záradék:

Jelen rendelet kihirdetésének napja: 2023. március 24.

 Dr. Márton Antal

 aljegyző